Krievu roks
Krievu roks (krievu: русский рок) ir rokmūzikas virziens, kas radies PSRS 20. gadsimta 60. gados Rietumu rokmūzikas ietekmē. Savu uzplaukumu piedzīvoja 20. gadsimta 80. gados, pateicoties cenzūras atslābumam. Krievu rokam raksturīga iezīme bija uzsvars uz dziesmu tekstiem, un krievu roks kļuva arī par perestroikas laikmeta jaunatnes simbolu. Dažkārt dažas krievvalodīgās grupas ārpus Krievijas, kā arī dažādas grupas bijušajā Padomju Savienībā, kuras ietekmējis krievu roks, sevi dēvē par krievu rokgrupām. Piemēram, Kazahstānas rokgrupa Adaptācija.